Foto: AFP / Pacome Pabandji 3 iyunda BMTning Markaziy Afrika Respublikasidagi tinchlikparvar missiyasi (MINUSCA) patruli qurollangan kishilar hujumiga uchradi. Oqibatda bir tinchlikparvar askar halok bo‘lgan, yana 7 nafari jarohat olgan. Bu haqda BMT bosh kotibining matbuot kotibi Stefan Dyujarrik ma’lum qildi. “BMT bosh kotibi hujumni qoraladi. Hujum oqibatida tanzaniyalik askar halok bo‘ldi”, deb aytilgan xabarda. Ta’kidlanishicha, MARda yil boshidan halok bo‘lgan tinchlikparvar askarlar soni 4 nafargacha oshdi. “Bosh kotib MAR hukumatini hujum qilganlarni javobgarlikka tortish uchun voqeani tergov qilishga chaqirdi”, deyilgan xabarda.